b'\n_START_ARTICLE_\nEesti P\xc3\xa4evaleht\n_START_SECTION_\nOmistussuhteet\n_START_PARAGRAPH_\nVuonna 1996 Eesti P\xc3\xa4evalehden omistussuhteet olivat seuraavat: Jaan Manitski 49\xc2\xa0%, Hans H. Luik 33\xc2\xa0%  ja Andres Bergmann 18\xc2\xa0%. Vuonna 2008 lehden omistivat puoliksi Jaan Manitskin Vivarone O\xc3\xbc ja Hans H. Luikin Ekspress Group. Maaliskuussa 2011 Luikin Ekspress Group osti koko lehden osakekannan ja vuokrasi toimituksen tilat Manitskin Vivaronelta. Toukokuussa 2011 Ekspress Group yhdisti piiriss\xc3\xa4\xc3\xa4n toimineen Eesti Ajalehed Eesti P\xc3\xa4evalehteen. N\xc3\xa4in syntyi suuri Eesti P\xc3\xa4evaleht-lehtitalo, johon kuuluvat Eesti P\xc3\xa4evaleht, Maaleht ja Eesti Ekspress. Maaliskuussa 2012 t\xc3\xa4h\xc3\xa4n yhdistettiin viel\xc3\xa4 Delfi.ee-uutisportaali tehden n\xc3\xa4in Eesti P\xc3\xa4evalehdest\xc3\xa4 merkitt\xc3\xa4v\xc3\xa4n mediaportaalin Virossa, johon median digitalisoitumiskehitys on my\xc3\xb6s vaikuttanut.'